पप्पु गुरुङ्, १६ फागुन, दोधारा चाँदनी । दोधारा चाँदनीको भानु क्याम्पसमा ३ बिद्यार्थी संगठनको उम्मेदवारी प्रकाशन भएको छ् । नेपाल बिद्यार्थी संघ, अनेरास्ववियु र क्रान्तीकारीको उम्मेदवारी नामावली प्रकाशन गरिएको भानु बहुमुखी क्याम्पसले जनाएको छ् । स्ववियु निर्वाचनको लागी ३ बिद्यार्थी संगठनले स्ववीयु निर्वाचनको लागी निकै कसरत गर्दै गरेको बिद्यार्थीहरुले जनाएको छ् । प्रकाशित सुचना अनुसार नेपाल बिद्यार्थी संघबाट सभापती पदको लागी बसन्ती भण्डारी, अनेरास्ववियुबाट पवन बस्नेत, क्रान्तिकारीबाट मथुरा धामी रहेका छन् । यस्तै सचिवमा नेबिसंघबाट सुरज जोशी, अनेरास्ववियुबाट बिनिता राना, क्रान्तीकारीबाट दिलीप रोकायाले उम्मेदवारी दिएका छन् । यस्तै कोषाध्यक्षमा नेबिसंघबाट बिकास शाही, अनेरास्ववियुबाट प्रकाश सिंह भण्डारी, क्रान्तीकारीबाट सुनिता गिरी रहेका छन् । सदस्यमा नेबिसंघबाट दिनेश ठगुन्ना, ज्योती कुमारी बम, रजनी राना, अनेरास्ववियुबाट लक्ष्मी सुनार, पुनम पाण्डे, कमला साउँद र राजन बस्नेत रहेका छन् । यस्तै क्रान्तीकारीमा दिपीका खत्री र सन्तोष भट्ट रहेको भानु बहुमखी क्याम्पसले जानकारी दिएको छ् । हिजो उम्मेदवारी नाम दर्ता फिर्ता लिने दिन तथा उम्मेदवारी नामावली प्रकाशन हुने दिनमा सदस्य पदका लागी उम्मेदवारी दिएका नेबिसंघका उम्मेदवार सितल शाहीले मात्रै आफ्नो उम्मेदवारी फिर्ता लिएको क्याम्पस प्रशासनले जनाएको छ् ।
६ चैत, नुवाकोट । विप्लव नेतृत्वको नेपाल कम्युनिष्ट पार्टीले यहाँका जननिर्वाचित प्रतिनिधिको राजीनामा माग गरेका छन् ।
जिल्ला जनपरिषद नुवाकोटका प्रमुख बिन्तोस सिलवालले हस्ताक्षर गरेको पत्र निर्वाचित प्रतिनिधिलाई पठाएर राजीनामा दिन दबाब दिएको हो । परिषद् नेकपाको भातृ सँस्था हो ।
निर्वाचित प्रतिनिधिको राजीनामा माग गर्दै ककनी गाँउपालिका र विदुर नगरपालिकामा पत्र पठाइसकेकाले अन्य स्थानीयतहमा पनि पठाउने क्रममा रहेको सिलवालले बताउनुभयो ।
विभिन्न हतकण्डा अपनाएर जबरजस्ती सम्पन्न गरिएको निर्वाचन अमान्य हुने भन्दै परिषद्ले स्थानीयतहका प्रमुख, उपप्रमुख र वडाअध्यक्षहरुको राजीनामा माग सहितको धम्कीयुक्त पत्र पठाएको छ ।
राजीनामा माग गरिएको पत्रमा “संसदीय सत्ताको प्रतिनिधि बनेर जनताको नजरमा कलंकित बन्नुको सट्टा आफ्नो पदीय ओहदाबाट राजीनामा दिई जनपरिषद्लाई बैकल्पिक जनसत्ताको रुपमा स्वीकार गरी जनसेवा र राष्ट्र निर्माणमा सहयोग गर्न आग्रह गरिन्छ” भन्ने उल्लेख छ । “राजीनामा नदिए बर्गसङ्घर्षको निशाना बनी निस्कने परिणामको जिम्मेवारी स्वंय हुनुपर्ने” चेतावनी पत्रमा उल्लेख गरिएको छ ।
यहाँका केही स्थानीयतहका प्रतिनिधिलाई राजीनामा दिन दबाब सहितको पत्र आएको जानकारी पाएकाले नआत्तिन आग्रह गरेको जिल्ला प्रहरी प्रमुख बसन्त कुंवरले बताउनुयो ।